kardosdrur/scandi-wiki huggingface dataset:
Nord (Haiti)

Nord (haitisk kreol: Nò) er en af de 10 provinser (département) i Haiti. Hovedbyen er Cap-Haïtien. Provinsen har 872 200 indbyggere (2002) og et areal på 2 106 km². Den grænser op til provinserne Nord-Ouest, Artibonite, Centre og Nord-Est

Administrativ inddeling 
Provinsen er inddelt i syv arrondissementer (arrondissements) som hver er inddelt i 19
kommuner (communes).

 Ad'Acul-du-Nord
 Acul-du-Nord
 Plaine-du-Nord
 Milot
 Borgne
 Borgne
 Port-Margot
 Cap-Haïtien
 Cap-Haïtien
 Limonade
 Quartier-Morin
 Grande-Rivière-du-Nord
 Grande-Rivière-du-Nord
 Bahon
 Limbé
 Limbé
 Bas-Limbé
 Plaisance
 Plaisance
 Pilate
 Saint-Raphaël
 Saint-Raphaël
 Dondon
 Ranquitte
 Pignon
 La Victoire

Provinser i Haiti
Nippes

Nippes (haitisk kreol: Nip) er en af de 10 provinser (département) i Haiti. Hovedbyen er Miragoâne. Provinsen har 266 379 indbyggere (2003) og et areal på 1 219 km². Den grænser op til provinserne Grand'Anse, Sud, Sud-Est og Ouest.

Administrativ inddeling 
Provinsen er inddelt i tre arrondissementer (arrondissements) som hver er inddelt i 11
kommuner (communes).

 Miragoâne arrondissement
 Miragoâne
 Petite-Rivière-de-Nippes
 Fonds-des-Nègres
 Paillant
 d'Anse-à-Veau arrondissement
 Anse-à-Veau
 L'Asile
 Petit-Trou-de-Nippes
 Plaisance-du-Sud
 Arnaud
 Barradères arrondissement
 Barradères
 Grand-Boucan

Provinser i Haiti
Grand'Anse

Grand'Anse (haitisk kreol: Grandans) er en af de 10 provinser (département) i Haiti. Hovedbyen er Jérémie. Provinsen har 465 800 indbyggere (2002) og et areal på 1 871 km². Den grænser op til provinserne Nippes og Sud.

Administrativ inddeling 
Provinsen er inddelt i tre arrondissementer (arrondissements) som hver er inddelt i 12
kommuner (communes).

 Anse-d'Ainault
 Anse-d'Ainault
 Dame-Marie
 Les Irois
 Corail
 Corail
 Roseaux
 Beaumont
 Pestel
 Jérémie
 Jérémie
 Abricots
 Trou-Bonbon
 Moron
 Chambellan

Provinser i Haiti
Efterskolen Helle

Efterskolen Helle er en efterskole for elever med behov for specialpædagogisk bistand. Skolen er beliggende i Gjerrild på Djursland.

Skolen elever er delt ud på 10 linjer: International Samarbejde, Rollespil & Fantasy, Rikkes Køkken, Vilde Dyr, e-Sport, Krop & Bold, Kunst & Foto, Musik & Scene, Natur & Adventure og Digitalt Design.

Historie 
Skolen blev oprettet i 1991 på foranledning af Kurth Carlsson, som var sognepræst i Rimsø Sogn. Carlsson havde et ønske om at oprette en efterskole for elever med dårlige indlæringsmæssige forudsætninger, og man nedsatte en initiativgruppe, der kontaktede foreningen Jysk børneforsorg Fredehjem. De støttede ideen og var i skolens opstartsfase en økonomisk og organisatorisk støtte frem til 2007, hvor skolebestyrelsen valgte at løsrive sig fra foreningen for at blive en selvstændig efterskole.  

Muligheden for at oprette en efterskole i Gjerrild opstod, da byens hotel måtte lukke i 1987 og efterlod tomme lokaler.  Den nye efterskole overtog hotellets navn, og i mange år hed skolen derfor "Jægergården Efterskole", indtil man i 2009 besluttede at ændre det til dens nuværende navn.

I 2012 kom en ny multihal til efterskolen.

Baggrund 
Skolen knytter sig til Grundtvig og hans tanker om dannelse og skole. 

Skolen har beskrevet tre kerneværdier i sit værdigrundlag; fællesskab, livsglæde og udvikling. Efterskolen er medlem af de to interesseorganisationer: Efterskoleforeningen og Landsforeningen Ligeværd.

Noter

Eksterne henvisninger 

 Efterskolen Helles hjemmside 

Helle
Bygninger, konstruktioner og anlæg i Norddjurs Kommune
Etableret i 1991
Centre (Haiti)

Centre (haitisk kreol: Sant) er en af de 10 provinser (département) i Haiti. Hovedbyen er Hinche. Provinsen har 564 200 indbyggere (2002) og et areal på 3 675 km². Den grænser op til provinserne Artibonite, Nord, Nord-Est, Ouest og til den Dominikanske Republik.

Administrativ inddeling 
Provinsen er inddelt i fire arrondissementer (arrondissements) som hver er inddelt i 12
kommuner (communes).

 Cerca-la-Source
 Cerca-la-Source
 Thomassique
 Hinche
 Hinche
 Cerca-Cavajal
 Maïssade
 Thomonde
 Lascahobas
 Lascahobas
 Belladère
 Savanette
 Mirebalais
 Mirebalais
 Saut-d'Eau
 Boucan-Carré

Provinser i Haiti
Artibonite (Haiti)

Artibonite (haitisk kreol: Latibonit) er en af de 10 provinser (département) i Haiti. Hovedbyen er Gonaïves. Provinsen har 1 168 800 indbyggere (2002) og et areal på 4 984 km². Den grænser op til provinserne Nord-Ouest, Nord, Centre og Ouest.

Administrativ inddeling 
Provinsen er inddelt i fem arrondissementer (arrondissements) som hver er inddelt i 15
kommuner (communes).

 Dessalines arrondissement
 Dessalines
 Desdunes
 Grande-Saline
 Petite-Rivière-de-l'Artibonite
 Gonaïves arrondissement
 Les Gonaïves
 Ennery
 Estère
 Gros-Morne arrondissement
 Gros-Morne
 Anse-Rouge
 Terre-Neuve
 Marmelade arrondissement
 Marmelade
 Saint-Michel-de-l'Attalaye
 Saint-Marc arrondissement
 Saint-Marc
 Verrettes
 La Chapelle

Provinser i Haiti
Tørst

Tørst kan henvise til flere ting:

 Tørst (planteslægt) – Planteslægten tørst (Frangula)
 Tørst (planteart) – Planten tørst (Frangula alnus)
 Tørst (fysiologi) – en fysiologisk funktion, der indikerer at kroppen mangler væske
Tørst (fysiologi)

Tørst er en fysiologisk funktion, der indikerer at kroppen mangler væske. Det er en normal funktion, der sætter dyr og mennesker i stand til at oprette en hensigtsmæssig væskebalance.

Anormale og sygelige tilstande 
 Det medicinske udtryk polydipsi betegner en sygelig tørst med markant øget trang til at drikke væske. Polydipsi kan være et symptom på sygdom som f.eks. diabetes insipidus.

Fysiologi
Høgskolen i Bergen

Høgskolen i Bergen (HiB) er en norsk professionshøjskole, der er beliggende i Bergen. Antallet af studerende er ca. 6.000, mens der er 600 ansatte.

Skolen blev etableret i 1994 gennem en fusion af seks tidligere uddannelsesinstitutioner i byen og består i dag af tre fakulteter: Pædagogik, ingeniørvidenskab samt sundheds- og samfundsvidenskab. Uddannelserne udbydes primært på professionsbachelorniveau, men der er også kandidat- og magisteruddannelser.

Høgskolen i Bergen er p.t. placeret på 6 adresser i Bergen, men planlægger at samle aktiviteterne i Kronstad.

Se også 
 Universitetet i Bergen

Eksterne henvisninger 
 Høgskolen i Bergens hjemmeside 

Universiteter i Norge
Uddannelse i Bergen
Sedin Alić

Sedin Alić (født d. 31. maj 1989) er en dansk fodboldspiller, med bosnisk baggrund.

Klubkarriere

SønderjyskE 
I januar 2006 sikrede SønderjyskE sig Sedins underskrift. Han var på dette tidspunkt blot 16 år. Sedin skrev under på en kontrakt som udløb ved sommeren 2008.

I sommeren 2008 hvor Sedins kontrakt udløb, blev han tilbudt en professionel kontrakt som han skrev under på, og blev dermed rykket op på førsteholdstruppen. Han nåede at spille 23 ligakampe indtil 2010.

Vejle Boldklub / Vejle-Kolding 
I januar 2010 skiftede Sedin videre til Vejle Boldklub, hvor han fik trøjenummer 7.

Efter at have været ude i 3 måneder grundet en lyskeskade i september 2010, blev han siden der tilgængelig for klubbens reserve hold, Vejle-Kolding.

I sommeren 2011 var Sedin til prøvetræning hos FC Hjørring, som i dag hedder Vendsyssel FF.

Efter Sedin viste gode takter til prøvetræningen, lejede FC Hjørring ham.

I februar 2012 blev Sedin tvunget til at træne med klubben U19 trup, da trænerstaben meddelte, at han ikke ville komme til at spille på førsteholdet.

Kristianstads FF 
Den 10. august 2012 skiftede Sedin til svenske Kristianstads FF.

Kilde

Eksterne henvisninger 

Fodboldspillere fra Danmark
Fodboldspillere fra SønderjyskE
Fodboldspillere fra Vejle Boldklub
Fodboldspillere fra Vejle Boldklub Kolding
Anja Steensig

Anja Steensig Holmbäck (født 6. juni 1973 i Silkeborg) er en dansk studievært. 

Steensig læste efter studentereksamen film- og medievidenskab ved Københavns Universitet, men droppede i 1998 studiet efter et praktikophold i DR. 

Hun blev i stedet ansat som programmedarbejder og debuterede som studievært på DR Sporten i 2000. I 2001 kom hun til Nordisk Film TV som studievært og tilrettelægger på bl.a. TV 2-programmerne Roomservice, Anja og BS på afveje og Go' aften Danmark. Hun skiftede i 2003 til BLU, hvor hun blev vært på TV3-programmerne Åbent hus, Åbent hus tager sydpå og Rent Fup. I 2007 blev hun selvstændig med AnjaSteensigPerformance, der bl.a. ydede skærmtræning. Fra januar 2010 til januar 2011 var hun vært på NOVAmorgen på Nova FM.

Eksterne henvisninger 
 

Studieværter fra Danmark
Personer fra Silkeborg
Ansatte ved TV 2
Danskere i 1900-tallet
Danskere i 2000-tallet
Mastiff A/S

Mastiff A/S er et dansk tv-produktionsselskab, der er ejet af multinationale Zodiak Media. Søsterselskaber hvor "Mastiff" er en del af navnet findes i Sverige og Norge.

Historie 
Mastiff blev dannet i 2003 ved en fusion af danske MTV Produktion og svenske Wegelius TV, grundlagt 1991. Efter fusionen hed virksomheden MTV Mastiff, men i 2008 ændredes navnet til det nuværende for at undgå forveksling med musikkanalen MTV. Virksomheden ejes i dag af franske Zodiak Media.

Tv-produktioner 
Blandt Mastiffs produktioner de senere år er Vild med dans, Hit med sangen, Paradise Hotel, Fangerne på Fortet, Den Store Klassefest og Toppen af Poppen.

Eksterne henvisninger
 Mastiffs hjemmeside

Etableret i 2003
Zodiak Media
Tv-produktionsselskaber fra Danmark
Esaias Fleischer (apoteker)

Esaias Fleischer (ca. 1586 – 13. januar 1663) var en dansk apoteker.

Esaias Fleischer var af en schlesisk slægt, indvandrede til Danmark i begyndelsen af det 17. århundrede og nedsatte sig i København, hvor han nævnes som apoteker allerede 1613. 1619 fik han tilladelse til at oprette et apotek i Bergen, men om denne tilladelse blev benyttet, er tvivlsomt, siden han allerede næste år beskikkedes til at være en af de 2 apotekere, som København måtte have. Fra 1633 (udnævnt 1636) til 1639 var han tillige hofapoteker. Han var en velanset mand, der hørte til hovedstadens patriciat, og han var en velhavende mand, som foruden sit apotek (det nuværende Løveapotek) havde flere ejendomme i byen; men han synes også at have taget sig sine varer godt betalt. 1653 havde han over 10.000 Rdl. til gode hos kongen. Han døde 13. januar 1663 i sit 77. år og efterlod som enke sin anden hustru, Maren Hansdatter (død 25. januar 1675), datter af borgmester Hans Pedersen i Slangerup og søster til den kendte københavnske borgmester Hans Nansens hustru. Af deres børn blev sønnen Esaias præst, og en yngre søn, Gregorius, overtog apoteket, idet privilegiet 1650 var blevet gjort arveligt.

Kilder 
 C.F. Bricka, "Fleischer, Esaias", i: C.F. Bricka (red.), Dansk Biografisk Lexikon, København: Gyldendal 1887-1905.
 Historisk Tidsskrift, 3. række I, 248 ff.
 Ingerslev, Danmarks Læger og Lægevæsen I, 428.

Apotekere fra Danmark
Danskere i 1600-tallet
Personer i Dansk Biografisk Leksikon
A.F.H. Fleischer

Adolph Frederik Hilarius Fleischer (12. juni 1816 i Aarhus – 18. oktober 1895 i København) var en dansk katolsk-apostolsk tilsynsmand, proprietær og politiker.

Han var søn af overlærer ved Aarhus Katedralskole Edvard Christie Fleischer og Rachel Magdalene f. Ache. Han blev født i Aarhus og 1836 dimitteret til Københavns Universitet. Året efter tog han Anden Eksamen, og derpå studerede han teologi, men sygdom tvang ham til at opgive studierne uden at have underkastet sig embedseksamen. 1843 blev han adjunkt på Herlufsholm, men da han 1849 havde giftet sig, fik han sin afsked fra 1. maj 1850; dog vedblev han endnu et års tid at være knyttet til Herlufsholm som timelærer, især i matematik.

Efter sin afskedigelse som adjunkt tog han bolig i Næstved, hvor han var sysselsat dels med undervisning, dels – efter 1850 at have taget landmålereksamen – med landmåling. 1852 rejste han til Neapel for at hæve en stor arv, der var tilfaldet ham efter en farbroder, og da han var kommet hjem, nedsatte han sig i Hillerød som landmåler. Efter nogen tids forløb købte han Nybogård ved Helsingør, og som ejer af den blev han 1854 valgt til Folketingsmand for Svendborg Amts 4. valgkreds. Han stoppede dog som folkevalgt allerede året efter.

I de nærmest følgende år lærte han den irvingianske forfatter Charles Böhms skrifter at kende, og for at træde i forbindelse med de såkaldte katolsk-apostolske menigheder gjorde han 1858 en rejse til Berlin. Efter helt at have sluttet sig til den nye profetis tilhængere blev han 1861 ordineret til forstander for den samtidig oprettede katolsk-apostolske menighed i København, og senere blev han tilsynsmand for de mindre katolsk-apostolske menigheder, der var dannede på Sjælland, Fyn, Lolland og Bornholm. 1863 søgte han ved et skrift om Christi Tilkommelse og de forudgaaende Tegn at vække opmærksomhed for sin ejendommelige kirkelige opfattelse. Hans første hustru, Charlotte Emilie f. Dorscheus, døde 1867; 1869 giftede han sig igen med Henriette Vilhelmine Dorscheus, f. Lithin (d. 1871). Han døde 1895. Arkitekten Emanuel Christie Fleischer var hans søn.

Kilder 
 Fr. Nielsen, "Fleischer, Adolf Frederik Hilarius", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.
 F. Barfod, Dansk Rigsdagskalender, s. 278.
 H.B. Melchior, Historiske Efterretninger om Herlufsholms Stiftelse, ved Leth, s. 298, 417.

Lærere fra Danmark
Teologer fra Danmark
Folketingsmedlemmer i 1850'erne
Personer fra Aarhus
Proprietærer fra Danmark
Personer i Dansk Biografisk Leksikon
Mikkel Flyvholm

Mikkel Flyvholm (født 2. august 1976) er en dansk teaterinstruktør.

Han er udddannet sceneinstruktør fra Statens Teaterskole 2007.

Forestillinger 
Mikkel Flyvholm har blandt andet iscenesat forestillingerne: 
 Klimatopia på Teatret Zeppelin, 2009.
 Yamaz på Café Teatret, 2009.
 Instrumentet på Limfjordsteatret, 2009.
 Othello på Mungo Park, 2008.
 Sidste udkald på Århus Teater, 2008.
 Kom som dyr på Limfjordsteatret, 2007.
 Terrorisme på Aalborg Teater, 2006.

Instruktører fra Danmark

Teaterinstruktører fra Danmark
Backseat

Backseat (tidligere kendt under navnet Backseatboys) er en dansk rock-gruppe der havde sin storhedstid som liveband i 1990'erne med deres amerikanske roots rock-inspirerede musik. Bandet blev dannet i 1992 af sanger Ivan Pedersen, guitarist Søren Jacobsen, bassist Helge Solberg, trommeslager Carsten Millner og keyboardspiller Esben Just.

Backseat debuterede under navnet Backseatboys med albummet Wind Me Up i september 1992, der solgte 21.000 eksemplarer. For albummet blev Backseat nomineret i kategorien Årets nye danske navn, mens Ivan Pedersen blev nomineret til Årets danske sanger ved Dansk Grammy 1993. Med udgivelsen af Long Distance i 1994 kom guitarist Lars Krarup med i bandet. Albummet solgte 23.000 eksemplarer.

I 1995 skiftede gruppen navn fra Backseatboys til Backseat og udgav albummet Hit Home. I 1996 indspillede Backseat på opfordring af DR og TV 2 singlen "No. 1 in Your Heart" sammen med den ukendte amerikanske sangerinde Erica Carson, som blev brugt under dækningen af OL i Atlanta. Gruppens fjerde album, Songs udkom i august 1996.

Backseat udgav i september 1998 albummet Shut Up and Play, der bestod af covernumre af bl.a. Jimi Hendrix, Sheryl Crow, og John Hiatt.

I november 2007 udkom Backseats første studiealbum i næsten ti år, Globalization. Gruppens seneste album, Seasoned and Served  udkom i januar 2013.

Medlemmer 
 Helge Solberg
 Ivan Pedersen
 Søren Jacobsen
 Henrik Askou
 Martin Jønsson

Tidligere medlemmer 
 Carsten Millner
 Esben Just
 Lars Krarup
 Otto Sidenius
 Claes Antonsen
 Lars Mitch Fischermann
 Olle Nyberg

Diskografi

Studiealbum 
 Wind Me Up (1992)
 Long Distance (1994)
 Hit Home (1995)
 Songs (1996)
 Shut Up and Play (1998)
 Globalization (2007)
 Seasoned & Served (2013)

Opsamlingsalbum 
 Extra Matured (Greatest Hits) (2013)

Kilder 

Musikgrupper fra Danmark
Har spillet på Roskilde Festival
Musikgrupper fra 1992
Ben Harper

Ben Harper (født 28. oktober 1969 i Pomona, Californien) er en amerikansk singer-songwriter.

Han spillede på Roskilde Festival 1995 og Roskilde Festival 2004. Han var gift med skuespilleren Laura Dern fra 2005 til 2013.

Diskografi 
 Welcome to the Cruel World (1994)
 Fight for Your Mind (1995)
 The Will to Live (1997)
 Burn to Shine (1999)
 Diamonds on the Inside (2003)
 There Will Be a Light (2004)
 Both Sides of the Gun (2006)
 Lifeline (2007)
 White Lies for Dark Times (2009)
 Give Till It's Gone (2011)
 Get Up! (2013)
 Childhood Home (2014)

Referencer

Eksterne henvisninger 

 
 
 

Singer-songwritere fra USA
Personer fra Californien
Har spillet på Roskilde Festival
Bingo Players

Bingo Players er en hollandsk house-duo, som blev grundlagt af Maarten Hoogstraten og Paul Bäumer. De er bedst kendt for hittet "Cry (Just a little)" og "Rattle".

Karriere 

I 2006 blev Bingo Players grundlagt af de to medlemmer, og samtidig startede de deres eget pladeselskab Hysteria Records. I de første par år remixede de sange for andre kunstnere, og drev pladeselskabet, der både udgiver deres egne singler men også musik for blandt andre Bassjackers, MAKJ, Sandro Silva, Ralvero, and Gregori Klosman.

I 2011 blev "Cry (Just a little)" udgivet, som bruger tekst fra Brenda Rusell's "Piano in the dark". Samme år fik de deres store gennembrud med "Rattle", som opnåede top 40 placeringer her i Danmark, Frankrig, Sverige og Holland. 

I 2013 udkom "Get Up (Rattle)" med vokal fra Far East Movement. Sangen gik nummer ét i England og blev et top 10 hit i blandt andet Tyskland og Australien. 

Den 19. juli 2013 kunne Paul på deres Facebook-side annoncere, at han var blevet diagnosticeret for at have kræft, og at Maarten ville fortsætte turnéen. Paul ville i mellemtiden stadig arbejde på nyt musik og sørge for at drive deres pladeselskab. 

Den 17. december 2013 blev det offentliggjort, at Paul Bäumer havde tabt kampen til kræft, efter over et år. Alle kommende koncertdatoer blev aflyst. I starten af 2014 kunne Maarten skrive, at han fortsætter som Bingo Players, efter Pauls ønske. Singlen "Knock you out" blev udgivet 14. april 2014.

Musikgrupper fra Nederlandene
Brenda Lee

Brenda Mae Tarpley, kendt som Brenda Lee, (født 11. december 1944) er en amerikansk rock/pop/country sangerinde.

Brenda Lee havde en lang række hits op gennem 1960'erne, i antal kun overgået af Elvis Presley, The Beatles, Ray Charles og Connie Francis. Hendes bedst kendte hit er nok "I'm Sorry" fra 1960 og hendes juleklassiker fra 1958 "Rockin' Around The Christmas Tree".

Med sin manglende højde – 4 ft 9 in, ca. 145 cm.- fik hun helt tilbage i 1957 kælenavnet 'Little Miss Dynamite' i forbindelse med sin sang "Dynamite".

Priser 
Brenda Lee fik en Grammy Lifetime Achievement Award i 2009.

Andet 
Brenda Lees hit fra '60-erne "Sweet Nothin's" blev anvendt i 2009 i den Oscar-nominerede film An Education, som foregik i 1961 i England.

Referencer 

 

Sangere fra USA
Fjell (rockband)

Fjell er et skandinavisk rockband dannet i april 2002 bestående af producer, sanger og multi instrumentalist Knut Einar Haavik (har bl.a. spillet med Hotel Hunger og produceret mange skandinaviske udgivelser inkl. Søs Fenger, TV2, Poul Krebs, Nina Forsberg og Lise Haavik), guitarist, sanger og keyboardspiller Rasmus Schrøder, bassist Jonas Gauguin (kendt fra Passion Orange, Porcelain og Sub-Sui) og trommeslager og percussionist Flemming Olsen der har spillet sammen med mange danske kunstnere såsom Peter Belli.

Diskografi 
 Skateboarder EMI/Fjellskabet 2005
 We are the World – we are the chicken Supersonic/Fjellskabet 2008
 No Bullshirt – Gateway/Fjellskabet 2010

Eksterne henvisninger 
 Fjell  
 Youtube  
 MySpace  
 Facebook

Rockgrupper
Musikgrupper fra 2002
Brian Setzer Orchestra

Brian Setzer Orchestra er et amerikansk swing orkester.

Referencer 

Musikgrupper fra USA
Color Me Badd

Color Me Badd er en amerikansk pop/hiphop gruppe.

Diskografi 
 C.M.B. (1991)
 Time and Chance (1993)
 Now & Forever (1996)
 Awakening (1998)

Referencer 

Hiphopgrupper fra USA
Musikgrupper fra 1985
David Essex

David Essex (født 23. juli 1947) er en engelsk skuespiller og sanger. Han har blandt andet opnået succes på musical-scenen.

Referencer

Eksterne henvisninger 
 

Sangere fra England
Skuespillere fra England
Edge of Darkness

Edge of Darkness er en film fra 2010, instrueret af Martin Campbell. Mel Gibson spiller Thomas Craven, en enlig far og erfaren kriminalbetjent i Bostons drabsafdeling. Da hans datter bliver dræbt, formodes Thomas at være målet. Det går dog op for ham, at Emma rent faktisk kan have været målet, og han kaster sig nu ud i en livsfarlig efterforskning.

Eksterne henvisninger 
 

Amerikanske film fra 2010
Dramafilm fra USA
Thrillerfilm fra USA
De La Soul

De La Soul er en amerikansk hiphop-gruppe dannet i 1987 på Long Island, New York.

Diskografi 
 3 Feet High and Rising (1989)
 De La Soul Is Dead (1991)
 Buhloone Mindstate (1993)
 Stakes Is High (1996)
 Art Official Intelligence: Mosaic Thump (2000)
 AOI: Bionix (2001)
 The Grind Date (2004)
 Plug 1 & Plug 2 Present... First Serve (2012)
 And the Anonymous Nobody... (2016)

Eksterne henvisninger 

 

Hiphopgrupper fra USA
Delphic

Delphic er en engelsk dance trio fra Manchester.

Referencer 

Musikgrupper fra England
Musikgrupper fra 2007
Amarant (farve)

Amarant er en rødlig-rosa farve som repræsenteres af farven på blomsterne af planten amarant (plante). Farvestoffet amaranth bruges som tilsætningsstof og har E-nummer 123.

Farver
Den Svenska Björnstammen

Den Svenska Björnstammen er en svensk musikgruppe og kunstnerskollektiv fra Norrköping, der består af Dan Brännvall, Mattias Göransson, Kim Dahlberg, Ambjörn Göransson, Klas Isaksson, Petter Frisendahl og Åke Olofsson. De har aftale med Pope Records og en distributionsaftale med Universal.
 
Gruppens musik er i genren techno.

Diskografi

Album 
 Ett fel närmare rätt (2012)
 I förhållande till (2014)

EP 
 Classics (2010)
 Dansmusik EP (2010)

Bjørnstammen
Dennis Ferrer

Dennis Ferrer er en amerikansk dj og producer fra New York. 

Tjek fødselsår
Dj's fra USA
Phil Barrett

Phil Barrett, også kendt under kunstnernavnet Doktor Phil, er en engelsk musiker, der har været aktiv i Danmark i flere år.

Barret har blandt andet været med i Kim Larsen & Bellami, hvor han spillede fairlite og guitar. Han har også produceret flere plader og været studiemusiker på flere lp-plader med Snapshot, Bamses Venner, Lise Haavik, Kim Larsen og mange flere.

I Danmark er han af mange husket for børnesangen "Tusindben (En hva’ hva’ hva’ for en)" som han hittede med i 1983, samt hans opførelse af sangen i det dengang populære musikprogram Eldorado.

Sangen er sidenhen genindspillet af flere kunstnereog har sidenhen opnået en Kitsch-status

Eksterne henvisninger

Noter 

Tjek fødsels- og dødsår
Musikere fra England
Spiritual Healing

Spiritual Healing er det tredje album af det amerikanske dødsmetal-band Death, som blev udgivet den 16. februar 1990, gennem Combat Records. Titlen kommer fra en tid hvor helbrederen Peter Popoff blev afsløret som en fusker på The Tonight Show Starring Johnny Carson af James Randi. Udgivelsen var den første af Deaths albums til at indoperere progressive elementer, mere varieret tidssignatur og længere sange. Manageren Eric Greif spillede keyboard-delene, der lyder som et kirkeorgel under pausen på titelsporet "Spiritual Healing".

Spor 
 "Living Monstrosity" (Chuck Schuldiner) – 5:08
 "Altering the Future" (Schuldiner, Terry Butler) – 5:34
 "Defensive Personalities" (Schuldiner, Butler) – 4:45
 "Within the Mind" (Schuldiner, James Murphy) – 5:34
 "Spiritual Healing" (Schuldiner) – 7:44
 "Low Life" (Schuldiner, Murphy, Butler) – 5:23
 "Genetic Reconstruction" (Schuldiner, Murphy, Butler) – 4:52
 "Killing Spree" (Schuldiner, Murphy) – 4:16

Eksterne henvisninger 
 Spiritual Healing – Sangtekster

Album fra 1990
Death-album
Amarant

Amarant eller amaranth har flere betydninger:

 Amarant-slægten, Amaranthus – en planteslægt af amarant-familien (Amaranthaceae).
 Amarant – en spurvefugle slægt:
 Amarant (fugl) (Lagonosticta senegala)
 Mørkerød amarant (Lagonosticta rubricata)
 Josamarant (Lagonosticta sanguinodorsalis)
 Punktamarant (Lagonosticta rufopicta)
 Stor punktamarant (Lagonosticta nitidula)

 Amarant (farve) – en farve

 Amaranth (farvestof) – et farvestof.

 Amaranth (sang) – en sang udgivet af Nightwish.
Fan Death

Fan Death er en amerikansk pigegruppe.

Referencer 

Musikgrupper fra USA